עדי נגב

עדי נגב או עדי נגב-נחלת ערן (בעבר "עלה נגב") הוא כפר שיקומי ישראלי לתינוקות, ילדים ומבוגרים עם מוגבלות שכלית התפתחותית קשה ובעיות רפואיות מורכבות כגון מומים ומחלות גנטיות. עלה נגב-נחלת ערן הוא חלק מרשת מרכזי עמותת 'עלה' בישראל, עמותה הפועלת מ-1982. העמותה מפעילה ארבעה מרכזים בפריסה ארצית, המעניקים טיפול בבני ברק, בירושלים, בגדרה ובנגב. הכפר מקיף קשת רחבה של תחומים: בתי מגורים לאנשים עם מוגבלות שכלית התפתחותית ונכויות, בי"ח סיעודי מורכב לתינוקות, ילדים ובוגרים. מרכז פרא-רפואי, בריכה הידרותרפית, מרכז חקלאי ועוד. הכפר מציע פתרונות שיקומיים וטיפוליים שלא היו קיימים בעבר באזור הדרום: יחידת שיקום יום ראשונה מסוגה ויחידה בנגב הנותנת מענה טיפולי לאנשים הסובלים מפגיעות וזקוקים לשיקום ללא אשפוז המעניקה אלפי טיפולי חוץ בשנה. מרפאת שיניים לאנשים עם צרכים מיוחדים, בריכה הידרותרפית העומדת לרשות דיירי הכפר, מטופלי יחידת שיקום יום ותושבי הסביבה. יו"ר הכפר - האלוף במיל' וחתן פרס ישראל על תרומה מיוחדת לחברה ולמדינה דורון אלמוג, מנכ"ל הכפר, ח"כ לשעבר אבי וורצמן. בשנת 1982 הקימו בבני ברק הורי ילדים עם מוגבלות שכלית התפתחותית קשה ובעיות פיזיות מורכבות את עמותת עדי שהקימה מרכזים לילדים אלה. בהגיע הילדים לגיל 21, משרדי הממשלה חדלו להעניק עבורם תקציב ולכן משפחות נאלצו למצוא מענה הולם לילדיהם ועל כן העמותה החלה בהקמת כפר שיקומי עבורם. אבן הפינה הונחה בשנת 2003 והפרויקט קיבל הכרה ממשלתית כפרויקט לאומי המשותף למשרדי ממשלה שונים. בשלב הראשון נבנו מבני מגורים ל-65 דיירים (מתוך 140 דיירים קבועים השוהים בו נכון לתחילת 2016), בי"ס לחינוך מיוחד ל-80 תלמידים, בית חולים סיעודי מורכב, מרכז לשיקום יום ומרכז תעסוקה טיפולי. ביוני 2006 נחנך שלב א' של הכפר השיקומי "עלי נגב" (היום: "עלה נגב – נחלת ערן"). במרץ 2007 נחנך שלב ב' של הכפר - הוקמו מתקנים שיקומיים ופרא-רפואיים לאספקת שירותים לכלל אוכלוסיית הנגב. עיקרו של שלב הבנייה השני הוא הוספת מבני מגורים והקמת מתקנים פרא-רפואיים שישמשו הן את תושבי הכפר והן נזקקים לשירותים אלה מבין תושבי הנגב הגרים מחוץ לכפר. בפברואר 2007 נחנך שלב ג' של הכפר - בו מתקנים ושירותים שיקומיים ופרה-רפואיים לאוכלוסייה עם צרכים מיוחדים בנגב והקמת שכונת מגורים לצוות ומתנדבים. פרויקט הבניה והתפעול השוטף מבוצעים באמצעות הרשות לפיתוח הנגב בשיתוף משרד הרווחה, משרד הכלכלה, משרד הבריאות ומשרד החינוך. בינואר 2017 הונחה בכפר אבן פינה לבית החולים השיקומי הראשון בדרום, שיכלול 108 מיטות שיקומיות, בעלות של 160–180 מיליון שקלים ויצמצם את הפער העצום בבריאות בין המרכז והדרום. בית החולים השיקומי נפתח באפריל 2022. בפברואר 2017 נפתחה בכפר מחלקה שיקומית ראשונה כדי לתת מענה שיקומי לתושבי הדרום, בה 28 מיטות שיקום. מעון בוגרים : המעון מיועד לנערים ומבוגרים עם מוגבלות שכלית התפתחותית בינונית עד עמוקה, סיעודיים ומתהלכים. המרכז בנוי מ-6 בתים, 24 דיירים בכל בית. נכון ל-2020 במרכז 153 דיירים. במרכז צוות רב מקצועי שאחראי על טיפול ותמיכה. דיירי המרכז מגיל 21 ומעלה משולבים במרכז התעסוקה, מסגרת תעסוקה יומית. המרכז משלב תעסוקה טיפולית עם פיתוח מיומנויות וכישורי חיים. בסדנאות התעסוקה עוסקים הדיירים באומנות שימושית בחמר, במִחזור נייר ומשי, ומייצרים פריטי נוי ויודאיקה הנמכרים לציבור הרחב. בית ספר לחינוך מיוחד: בבית הספר 7 כיתות לימוד לילדים עם צרכים מיוחדים מכיתה א' ועד גיל 21. בכל כיתה מורה לחינוך מיוחד ו-2 סייעות. אל בית הספר מגיעים נערים ונערות מהכפר וכן תלמידים אקסטרניים מיישובי הסביבה. כיתה אחת מתנהלת בתוך בי"ח סיעודי מורכב, על מנת שגם התינוקות והילדים המוגבלים ביותר ייהנו ממערכת חינוך מיוחדת עשירה ומגוונת. לכל תלמיד תוכנית קידום אישית לפי צרכיו המלווה על ידי צוות רב מקצועי. מעון יום שיקומי מחלקת סיעודי מורכב: בבי"ח נמצאים תינוקות, ילדים ומבוגרים הזקוקים לטיפול רפואי אינטנסיבי. בבי"ח ניתן מענה לצרכים הייחודים לכל דייר, מעבר לצרכים הרפואיים. אל היחידה מופנים מבוטחי קופות החולים (היחידות להמשך טיפול) חברת הביטוח ומשרד הרווחה. בבי"ח צוות סיעודי, רפואי ופרא-רפואי מקצועי וכן אנשי חינוך. בתוך ביה"ח קיימת כיתת בית ספר לחינוך מיוחד על מנת לתת למטופלים סדר יום עשיר ותכנים בהתאם לגילם ולצרכיהם. בית היוצר-עלה אופקים מרפאת שיניים לאנשים עם צרכים מיוחדים: המרפאה מופעלת על ידי אקי"ם. המרפאה מאובזרת כמו חדר "סנוזלן" על מנת להפחית חרדה של המטופלים. המרפאה מעניקה טיפול רפואי לדיירי הכפר ולאנשים בעלי צרכים מיוחדים באזור הדרום. מרכז לשיקום יום: יחידת שיקום יום הראשונה והיחידה באזור הנגב. המרכז מעניק מענה מקצועי לאנשים לאחר פגיעות נרכשות כמו: פגיעת ראש טראומתית, אירוע מוחי, פגיעת חוט שידרה או פציעה אורתופדית, הזקוקים לשיקום ללא אשפוז. המרכז מעניק טיפול אינטנסיבי הכולל פיזיותרפיה, ריפוי בעיסוק, טיפול על ידי קלינאית תקשורת, טיפולים רגשיים באומנות, טיפולים פסיכולוגיים שיקומיים ועוד. ליחידה מופנים מבוטחי קופות החולים, חברות הביטוח ונכי צה"ל. מחלקת שיקום באשפוז: מרכז הידרותרפי- בריכה וחדר כושר: בכפר בריכה הידרותרפית שמעניקה טיפולים פרטניים וקבוצתיים לדיירי המקום, לתלמידי בית הספר ולאנשים מהקהילה. ההפניה לטיפולי הידרותרפיה נעשית דרך קופות החולים, משרד הביטחון, חברות ביטוח והמתנ"סים. כמו כן, בשעות אחה"צ פועלים בבריכה חוגי שחייה לתינוקות, שיפור סגנון וכו'. מרכז חקלאי: ספארי ( פינת חי), חוות סוסים טיפולית ומתחם חווה חקלאית פרויקט בחזרה לעצמי : גן ילדים קהילתי : בכפר גן לילדים רגילים המופעל על ידי מתנ"ס מרחבים ורשת "התחלה חכמה". הילדים מגיעים מדי בוקר לכפר ליום רגיל כדי שיראו בהם חלק נורמלי מחברה בריאה וצודקת. במהלך היום ילדי הגן יוצאים לפעילויות בכפר ובאופן טבעי נחשפים לדיירים. בנוסף, נעשים מיזמים משותפים כגון הכנת כרטיסי ברכה, שילוב ילד מבי"ח בפעילויות של ילדי הגן ועוד. שכונת מגורים וכפר סטודנטים ערך מורחב – דניאל (יישוב קהילתי) הקמת היישוב דניאל: ממשלת ישראל אשרה את הצעת שר השיכון להקמת 5 יישובים חדשים בנגב. בהם היישוב החדש "דניאל" על שמו של דניאל טרגרמן שנהרג מפגיעת פצמ"ר בביתו בנחל עוז במהלך מבצע צוק איתן. היישוב "דניאל" יוקם בצמוד לכפר השיקומי עלה נגב – נחלת ערן. היישוב "דניאל" צפוי לאכלס משפחות צעירות, אשר חלקן יעבדו במתחם הכפר. עם פתיחת ביה"ח השיקומי הראשון בנגב, בשטח הכפר, יגדל היצע המשרות. הכפר מהווה קרקע פורייה לקורסי הכשרות, למסיימים ניתנת תעודה מקצועית בתחום: קורס מדריכי רכיבה טיפולית בשיתוף המרכז לרכיבה טיפולית בישראל. קורס מסייעים טיפולים בעזרת בע"ח בשיתוף עם מכון פסגות והאוניברסיטה הפתוחה. קורס מדריכי הידרותרפיה. מדיה וקבצים בנושא עדי נגב בוויקישיתוף אתר האינטרנט הרשמי של עדי נגב אתר האינטרנט הרשמי של עדי נגב (באנגלית) עדי נגב- נחלת ערן (ע"ר), באתר "גיידסטאר ישראל" עלה נגב-נחלת ערן באתר עמותת עדי נחנך שלב א' בכפר השיקומי "עלי נגב" מאתר NFC "תיקון עולם" סיפור הקמת הכפר השיקומי "עדי נגב - נחלת ערן" "שיחת נפש" עם האלוף במיל' דורון אלמוג יו"ר הכפר, סרטון באתר יוטיוב פרויקט שיקום אסירים ב"עלה נגב - נחלת ערן" מתוך חדשות 2 יובל מלחי, פרק 310 – המלחמות של דורון אלמוג, באתר "קטעים בהיסטוריה", 8 במאי 2019 מתן צורי, היסטוריה: החלה בניית בית החולים השיקומי הראשון בדרום, באתר ynet, 20 בינואר 2019 גדי גולן, בית החולים השיקומי הראשון נבנה בדרום, באתר ישראל היום, 7 באוגוסט 2019 בית חולים שיקומי מוקם בנגב בהשקעה של יותר מ-220 מיליון שקל ראש הממשלה בנט השתתף בחנוכת בית החולים השיקומי הראשון בדרום "עדי נגב - נחלת ערן", באתר GOV.IL, ‏13 באפריל 2022 יעל דראל, אור ירוק לשני יישובים חדשים בנגב: דניאל וניצנית, באתר TheMarker‏, 24 ביולי 2018